Դուլութի գործարար կենտրոնը
**Դուլութ** (անգլ.՝ Duluth), քաղաք ԱՄՆ-ի հյուսիսային մասում, Մինեսոտա նահանգում։ Շրջանի վարչական կենտրոնը Սենտ Լուիսն է։ Քաղաքի ոչ պաշտոնական անվանումներից մեկը «քաղաք-օդորակիչ» է։

Աշխարհագրություն
----------------

ԱՄՆ-ի վիճակագրության բյուրոյի տվյալներով, քաղաքի ընդհանուր մակերեսը կազմում է 226.44 կմ², որից 175.58 կմ²-ն զբաղեցնում է ցամաքը, իսկ 50.87 կմ²-ն՝ ջրային տարածքները։

Դուլութը նաև նավահանգիստ է, ծովի մակարդակից 185 մ բարձրության վրա, Վերին լճի ափին, որը Մեծ Լճերի համակարգից ամենախոշոր և սառը լիճն է։ Դա պայմանավորում է շրջանի տնտեսության հիմքը՝ բեռների մշակումը։ Քաղաքում զարգացած է նաև զբոսաշրջությունը։

Վերին լիճը մեծ ազդեցություն ունի քաղաքի կլիմայի վրա։ Դուլութ քաղաքը գտնվում է խոնավ ցամաքային կլիմայական գոտում (Köppen *Dfb*)։ Կլիման խոնավ է, քամոտ, ԱՄՆ-ի ամենացուրտ վայրերից մեկը (բացառությամբ Ալյասկայի)։ Նոյեմբերի կեսերից մինչև ապրիլի սկիզբը օրական միջին ջերմաստիճանը չի գերազանցում 0˚C-ը։ Տեղումների տարեկան քանակը կազմում է 727 մմ։ Ամռանը տեղումները հիմնականում թափվում են անձրևի կամ կամ մանրամաղ անձրևի տեսքով, իսկ ձմռանը՝ ձյան տեսքով։ Տարեկան միջին ջերմաստիճանը կազմում է +3,8 ˚C: Ամառները տաք են, սակայն գիշերները հիմնականում ցուրտ է լինում։ Հուլիսի օրական միջին ջերմաստիճանը կազմում է 24 ˚C:
Դուլութի պատմության ընթացքում ամենացածր ջերմաստիճանը դիտվել է 1885 թվականի հունվարի 2-ին (-41˚C), իսկ ամենաբարձր ջերմաստիճանը՝ 1936 թվականի հուլիսի 13-ին (41˚C)։

Բնակչություն
------------

2000 թվականի դրությամբ բնակչության թիվը կազմում էր 86 918 մարդ։ Առկա էր 35 500 տնային տնտեսություն և 19 918 ընտանիք։ Բնակչության խտությունը կազմում էր 493.5  մարդ/կմ²։ Հաշվվում էր 36 994 շինություն՝ 210.0 շինություն/կմ² խտությամբ։

2010 թվականի մարդահամարի տվյալներով բնակչության թիվը կազմում էր 86 265 մարդ։ Առկա էր 35 705 տնային տնտեսություն և 18 680 ընտանիք։ Բնակչության խտությունը կազմում էր 491.3 մարդ/կմ²։ Հաշվվում էր 38 208 բնակելի շինություն՝ 563.6 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 90,4 %, աֆրոամերիկացիներ – 2,3 %, բնիկ ամերիկացիներ (հնդկացիներ) – 2,5 %, ասիացիներ – 1,5 %, այլ ռասաների ներկայացուցիչներ – 0,3 %, երկու կամ ավելի ռասաների ներկայացուցիչներ – 3,0 %: Իսպանախոսները կամ լատինոամերիկացիները կազմում են բնակչության 1,5 %–ը (անկախ ռասայից)։

Բնակչության տարիքային կազմը հետևյալն էր՝ 18,5 % - մինչև 18 տարեկան, 19,6 % - 18-24 տարեկան, 23,4 % - 25-44 տարեկան, 24,8 % - 45-64 տարեկան և 13,8 % - 65 և ավելի բարձր։ Շրջանի բնակչի միջին տարիքը 33,6 տարեկան է։

Քաղաքի բնակիչների 1/3-րդը Սկանդինավյան թերակղզու սերունդներն են կամ բնակիչները։ Բնակիչների 18,5 %-ը գերմանական ծագում ունեն։ Քաղաքի հայտնի բնակիչներից է Բոբ Դիլանը։

*Բնակչության աճի դինամիկան ըստ տարեթվերի․*

| 1950 | 1960 | 1970 | 1980 | 1990 | 2000 | 2010 |
| --- | --- | --- | --- | --- | --- | --- |
| 104 511 | 107 312 | 100 578 | 92 811 | 85 493 | 86 918 | 86 265 |

Քույր քաղաքներ
--------------

* Շվեդիա Վախյո (շվեդ.՝ Växjö), Շվեդիա
* Ճապոնիա Իսումի (ճապ.՝ いすみ市), Ճապոնիա
* Ռուսաստան Պետրոզավոդսկ, Ռուսաստան
* Կանադա Թանդեր Բեյ (անգլ.՝ Thunder Bay), Օնտարիո, Կանադա
* Իրաք Ռանիա, Իրաք (2014)

Ծանոթագրություններ
------------------

1. ↑  2020 թվականի ԱՄՆ մարդահամար / United States Census Bureau
2. ↑  «US Gazetteer files 2010». United States Census Bureau. Վերցված է 2012 թ․ նոյեմբերի 13-ին.
3. ↑  «Profile of General Population and Housing Characteristics: 2010» (անգլերեն). United States Census Bureau. Արխիվացված է օրիգինալից 2015 թ․ մայիսի 15-ին. Վերցված է 2015 թ․ մայիսի 15-ին.
4. ↑  «Population of Counties by Decennial Census: 1900 to 1990». United States Census Bureau. Վերցված է 2014 թ․ մայիսի 29-ին.
5. ↑  «Census 2000 PHC-T-4. Ranking Tables for Counties: 1990 and 2000» (PDF). United States Census Bureau. Վերցված է 2014 թ․ մայիսի 29-ին.
6. ↑  Newest U.S.-Iraqi Sister City Aims to Expand Cultural Understanding Արխիվացված 2014-08-11 Wayback Machine Sister Cities International (անգլ.)

Արտաքին հղումներ
----------------

* Պաշտոնական կայք
* Ինֆորմացիոն պորտալ տուրիստների համար Դուլութի մասին
* Տեղեկատվություն Դուլութի մասին

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դուլութ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա (9-րդ) · Բրիտանիկա (11-րդ) · Բրիտանիկա · Բրոքհաուս · Բրոքհաուսի և Եփրոնի · Մեծ կատալոնական · Մեծ սովետական (1 հրտ.) · Նոր · American Cycl. (1879) |
|  |
| Չափորոշչային վերահսկողություն | BNF: 145004251 · GND: 4223037-8 · LCCN: n79059587 · VIAF: 126656850 · WorldCat VIAF: 126656850 |

 |